قره بادیمجان ایل بویو بوتون فصل لرده بازاردا واردیر. گیرگلی و ویتامینلی یئمه لی لردندیر و بدن اوچون چوخ فایداسی واردیر.
اگر سیز او کسلردن سیز کی بو یئمه لی دن فایدالانماییرسیز ، بو گوندن یئمه لی لریزین سیراسیندا قرار وئریب اؤز ساغلیغیز اوچون اونون ده یه رلی خاصیتلریندن قازانج آپارین!
آنجاق بو یئمه لینی آلاندا آییق اولون ، جاوان و تازا اولسون و ایچینده توخومو چوخ اولماسین . قابیغی ایشیلدایانلار تازادیرلار و اوزونلاری ، گیرده لریندن یاخشی دیر.
پیشیرمه میشدن قاباق قابیغین سویون، سونرا دؤرد یئره بؤلون اوستونه دوز سه پین، قویون بیر آز سویوق سودا قالسین بلکه قارالیغی و آجیلیغی آلینسین. بو ایشی نئچه یول گؤرسه ز آجیلیغی و کؤپورتمه سی آرادان گئده ر سونرا غذادا خاصیتیندن فایدالانین.
قره بادیمجانین ده یه رلی خاصیتلری بونلاردان عبارتدیر:
– بو یئمه لی ده آنتی اوکسیدان واردیر و سرطان ناخوشلوغونون قاباغین آلماقدا یاردیمدیر.
– قانین قولای یاغین آزالدار.
– بو یئمه لی بؤیوک باغارسیقدان گئچنده ، باغارسیغین سمّین آلار.
– اوره گین ساغلیغی اوچون فایدادیر. تدقیقات نیشان وئریبدیر کی بو یئمه لی اوره گین سول بطنین گوجلندیریر و اوره گ سکته سی نین قاباغین آلیر.
– بدنین آغیرلیغین آزالدماق اوچون فایدادیر. او کسلر کی ایسته ییرلـر بدنلرین یونگول له تسینلر، بو یئمه لی دن ده فایدالانسینلار . چون بو یئمه لی ده چوخ « فیبر » واردیر و آدامی تئز دویورار.
– بادیمجان، ده رینی دیری و جاوان ساخلایار.
– بو یئمه لینی حتماً پیشیریب یئیین . چون چییی آجییا چالار ، بیرده کی «آسم» ناخوشلوغون چوخالدار.
– بو یئمه لی ، قارین یوموشالدان و پئشابی چوخالداندیر.
– بادیمجاندا ده میر عُنصُری اولدوغونا گؤره، قانسیزلیغا درماندیر.
– بو میوه نی کسیب شیشیک و التهاب اوستونه قویساق شیش آلینار.
– بو یئمه لی نین توخوملاری « یبوست » یارادار.
– بیری سمّلی گؤبه له ک یئسه و مسموم اولسا ، بادیمجان اونون سمّین آرادان آپارماق اوچون یاخشی یئمه لی دیر.
– بو یئمه لی دامارلارین توتوغون آچار و اوره ک سکته سی نین قاباغین آلار.
– توخومسوز بادیمجان « یبوست » اوچون درماندیر.
– بادیمجانین یارپاغین و قابیغین قاینادیب مئیل ائتمه ک ، قان اسهالی نین قاباغین آلار.
– بادیمجانین کؤتوگون قاینادیب ایچمه ک ، « آسم » ناخوشلوغونا درماندیر.
– معده نی گوجلندیره ر .
– اگر بادیمجانی یاندیراسیز و اونون کولون سیرکه ایله خمیر ائده سیز و زیگیل اوستونه یاخاسیز ، زیگیل قوپوب یئره دوشه ر .
– بو یئمه لی « تشنّج » ناخوشلوغو اوچون فایدادیر.
– آییق اولون: وَجئح و گؤز آغریسی اولانلار بو یئمه لی دن چوخ آز فایدالانسینلار و یاخشیدیر کی ، ات ، یاغ و سرکه ایله بیرگه مئیل ائتسینلر.
قایناق: اینترنت/ نمناک – چئویره ن:
الف.عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab pes_Arab pes_Arab pes_Arab pes_Arab prs_Arab pes_Arab pes_Arab